Tequila Sunrise (cinta)

:*Iste articlo ye sobre una cinta estausunidense de cine policiaco y de romance; ta atros usos, se veiga *'Tequila Sunrise (desambigación)***.


***Tequila Sunrise*** (títol orichinal, estrenada en [[Aragón]] con o títol en [[Idioma castellano|castellano]] de ***Conexión Tequila***, en [[Idioma aragonés|aragonés]] ***Connexión Tequila**'') ye una [[cinta]] de [[cine estausunidense]] de [[cine policiaco]] y de [[Cine de romance|romance]] estrenada l'anyo [[1988]], dirichida por [[Robert Towne]] seguntes un [[guión orichinal]]  d'él mesmo, on una [[banda sonora orichinal]] de [[Dave Grusin]], una [[dirección de fotografía]] de [[Conrad Hall]], una [[producción cinematografica]] de [[Thom Mount]] ta la suya [[productora cinematografica]] [[The Mount Company]] y que conta con un [[elenco]] d'[[actor]]s formau por [[Mel Gibson]], [[Michelle Pfeiffer]], [[Kurt Russell]], [[Raúl Juliá]], [[J. T. Walsh]], [[Gabriel Damon]], [[Ely Pouget]], [[Arliss Howard]], [[Arye Gross]], [[Daniel Zacapa]], [[Budd Boetticher]] y [[Ann Magnuson]], entre d'atros.

Dale "Mac" McKussic ye un [[narcotraficant]] que ye rehabilitando-se. Ye amigo de Nick Frescia, un [[policía]] de [[Los Angeles]], que e veye presionau ta arrestar a su amigo por un achent d'a [[Drug Enforcement Administration]], Hal Maguire, qui creye que Mac contina en o negocio d'a venda de [[drogas]]. Mac siente atracción por Jo Ann Vallenari, propietaria d'un [[restaurant]],  Nick la conoix en o marco d'a suya investigación sobre Mac. Mac ha teniu contactos con Carlos, un narcotraficant mexicano, y Maguire y Escalante, un policía mexicano, creyen que Carlos ha plegau enta la ciudat. A la vegada, Mac se veye obigau a aduyar a lo suyo [[avogau]] a vender [[cocaína]], a la vegada que recibe presions d'o suyo amigo Carlos ta que colabore en un zaguer treballo con él. D'atra man, Nick consigue seducir a Jo Ann, pero ista creye que ixo ye nomás que un medio de Nick ta recibir informacions de Mac, qui gosa estar client d'o suyo restaurant, y finalment deixa la relación. Tanimientres, Jo Ann se veye complicada en o tema d'as drogas cuan Carlos considera que sabe masiau d'o tema y desiche a Mac que la mate, secuestrando-la dimpués en negar-se Mac a matar-la. Carlos tamién ha matau a lo primo de Mac, qui yera informant d'a policia, a la vegada que Mac descubre que Carlos ye la mesma persona que Escalante, que aparentaba estar un policía mexicano.

A cinta s'ambienta en a suya epoca actual ([[1988]]) en [[Los Angeles]] ([[California]]) y las suyas escenas se filmoron en [[Los Angeles]], [[Manhattan Beach]] y [[Redondo Beach]] ([[California]])

Se tracta d'una cinta que ha recibiu bels premios y nominacions, en destacando una nominación a lo [[Premio Oscar a la Millor Fotografía]] en [[1989]] mientres a [[61ena edición d'os Premios Oscar|61<sup>ena</sup> edición]] d'os [[Premios Oscar]].

== Elenco ==


== Se veiga tamién ==
* [[Cine en 1988]].
* [[Cintas de 1988]].

== Referencias ==


== Vinclos externos ==
*  [https://www.imdb.com/title/tt0096244/ ''Tequila Sunrise''] en [[Internet Movie Database]].
*  [https://www.tcm.com/tcmdb/title/92558/enwp ''Tequila Sunrise''] en [[TCM Movie Database]].
*  [https://catalog.afi.com/Catalog/moviedetails/59135 ''Tequila Sunrise''] en l**American Film Institute Catalog* de l*'American Film Institute*.
*  [https://www.boxofficemojo.com/movies/?id=tequilasunrise.htm *Tequila Sunrise''] en Box Office Mojo.